
**Kriteriji vrednovanja**

**1. razred**

Polazišne točne u vrednovanju svih učenika iz nastavnog predmeta Katoličkog vjeronauka su Pravilnik o načinima, postupcima i elementima vrednovanja učenika u osnovnoj i srednjoj školi i Kurikulum za nastavni predmet Katolički vjeronauk za osnovne škole i gimnazije u Republici Hrvatskoj (<https://narodne-novine.nn.hr/clanci/sluzbeni/2019_01_10_216.html>) kao i narav te posebnost sadržaja nastavnog predmeta.


Pri planiranju i provedbi vrednovanja vjeroučitelji će se ravnati temeljnim načelima kurikuluma s posebnim osvrtom na odgojno-obrazovne ishode svrstane u četiri domene:

1. domena: Čovjek i svijet u Božjem naumu
2. domena: Riječ Božja i vjera Crkve u životu kršćana
3. domena: Kršćanska ljubav i moral na djelu
4. domena: Crkva u svijetu



Prema kurikulumu za Katolički vjeronauk elementi vrednovanja su **znanje**, **stvaralačko izražavanje** te **kultura međusobnoga komuniciranja**.

|  |  |
| --- | --- |
| **Elementi vrednovanja** | **Vrednuje se…** |
| ZNANJE | usvajanje, interpretiranje, razumijevanje i argumentiranje temeljnih činjenica, pojmova, događaja i tekstova na spoznajnom, doživljajnom i djelatnom planu |
| STVARALAČKO IZRAŽAVANJE | usmeno, pisano, likovno, glazbeno,  i scensko stvaralaštvo te istraživački rad s ciljem povezivanja usvojenih spoznaje, znanja, stavova i vrijednosti s vlastitim iskustvom |
| KULTURA MEĐUSOBNOG KOMUNICIRANJA | izražavanje o stavovima i vrijednostima, ponašanje i marljivost tijekom procesa učenja i poučavanja |

Tijekom nastavne godine vjeroučitelji će sustavno provoditi formativno i sumativno vrednovanje.



**VREDNOVANJE**





**FORMATIVNO**

ne rezultira brojčanom ocjenom

ocjenom, već

kvalitativnom

povratnom informacijom





**vrednovanje za učenje**

cilj je

unapređivanje i

planiranje budućega

učenja i poučavanja





**vrednovanje kao učenje**

aktivno uključivanje

učenika u proces


vrednovanja



**SUMATIVNO**

rezultira brojčanom

ocjenom



**vrednovanje naučenoga**

ocjenjivanje razine

postignuća učenika

Formativno vrednovanje provodit će se sustavno tijekom nastavnog procesa s ciljem poboljšanja aktivnosti, motiviranosti, samostalnosti i kreativnosti učenika, a vrednovanje naučenoga s ciljem procjene razine usvojenosti odgojno-obrazovnih ishoda, i to nakon određene tematske cjeline i/ili obrazovnoga razdoblja.

Metode kojima će se vjeroučitelji služiti u provedbi vrednovanja naučenoga: usmena provjera, učenički projekti, procjena rasprave u kojoj sudjeluje učenik, esejski zadatci, grafički organizatori znanja, digitalni kvizovi (u slučaju nastave na daljinu) i dr.

**ZAKLJUČIVANJE OCJENA NA KRAJU GODINE**

**Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele školske godine, uzimajući u obzir ocjene i rad tijekom nastave na daljinu (redovito rješavanje školskih zadataka i izrada jednog (1) kompleksnijeg zadatka), kao i one iz ostatka nastavne godine (prema kriterijima vrednovanja).**

**ZNANJE**

|  |  |
| --- | --- |
| **OŠ KV A.1.1.** Učenik izražava osnovne doživljaje o sebi i svijetu te pokazuje svoju radost i divljenje prema Bogu i svemu stvorenome. | |
|  | |
| **dovoljan (2)** | Učenik izražava osnovne doživljaje o sebi, svijetu i odnosu prema Bogu. |
| **dobar (3)** | Učenik uz pomoć vjeroučiteljice navodi važna životna pitanja o kojima razgovaramo na vjeronauku.  Učenik izražava svoje potrebe, emocije i iskustva na način da uvažava druge učenike.  Učenik u prirodi i osobama oko sebe zapaža ljepotu i sklad.  Učenik imenuje načine kako pokazati i pokaže poštovanje prema čovjeku i svemu stvorenome. |
| **vrlo dobar (4)** | Učenik navodi važna životna pitanja o kojima razgovaramo na vjeronauku.  Učenik u prirodi i osobama oko sebe navodi primjere ljepote i sklada u prirodi i osobama oko sebe iskazujući otvorenost i zahvalnost za sve stvoreno.  Učenik navodi posebnosti sebe i drugih. |
| **odličan (5)** | Učenik izražava stav poštovanja prema ljudima oko sebe konkretnim gestama.  Učenik izražava stav poštovanja, zahvalnosti i čuvanja svega stvorenoga. |
|  | |
| **OŠ KV A.1.2.** Učenik prepoznaje da je Biblija sveta knjiga za kršćane i da sadrži tekstove važne za život te razumije jednostavnije biblijske pripovijesti. | |
|  | |
| **dovoljan (2)** | Učenik uz pomoć prepoznaje osobe iz odabranih biblijskih pripovijesti.  Učenik uz pomoć prepoznaje vlastita iskustva povezana s iskustvima osoba iz odabranih biblijskih pripovijesti. |
| **dobar (3)** | Učenik prepoznaje osobe iz biblije i uz pomoć nastavnika prepričava biblijske događaje.  Učenik izriče vlastita iskustva povezana s iskustvima osoba iz odabranih biblijskih pripovijesti.  Učenik prepoznaje Bibliju kao svetu knjigu kršćana. |
| **vrlo dobar (4)** | Učenik prepričava odabrane biblijske pripovijesti.  Učenik imenuje najvažnije osobe iz Biblije.  Učenik navodi Bibliju kao svetu knjigu kršćana. |
| **odličan (5)** | Učenik prepoznaje poruku za svoj život iz odabranih biblijskih pripovijesti. |

|  |  |
| --- | --- |
| **OŠ KV B.1.1.** Učenik u biblijskim događajima i osobama otkriva Boga kao dobroga Oca koji je stvorio čovjeka, koji ljubi sve ljude i prisutan je među nama. | |
|  | |
| **dovoljan (2)** | Učenik pomoću ilustracija biblijskog izvješća o stvaranju prepoznaje Boga kao Stvoritelja.  Učenik uz pomoć izražava zahvalnost Bogu za dar života.  Učenik prepoznaje znakove Božje dobrote. |
| **dobar (3)** | Učenik prepoznaje i imenuje odabrane znakove Božje dobrote.  Učenik pripovijeda biblijske događaje i povezuje znakove koji pokazuju Božju ljubav i dobrotu prema ljudima.  Učenik izražava svojim riječima osjećaj zahvalnosti Bogu. |
| **vrlo dobar (4)** | Učenik pripovijeda pomoću ilustracije biblijsko izvješće o stvaranju svijeta i prvih ljudi.  Učenik uz pomoć prepoznaje i navodi znakove Božje dobrote u svom životu. |
| **odličan (5)** | Učenik pripovijeda biblijsko izvješće o stvaranju svijeta i prvih ljudi.  Učenik konkretnim djelima iskazuje zahvalnost Bogu kao dobrom Ocu. |
|  | |
| **OŠ KV B.1.2.** Učenik otkriva i upoznaje Isusa kao prijatelja i prepoznaje njegovo djelovanje među ljudima. | |
|  | |
| **dovoljan (2)** | Učenik prepoznaje na temelju odabranih biblijskih tekstova Isusa kao prijatelja koji rado pomaže ljudima.  Učenik uz pomoć prepričava događaj Isusovog uskrsnuća. |
| **dobar (3)** | Učenik prepoznaje i opisuje Isusa kao prijatelja, Učitelja i Spasitelja.  Učenik pripovijeda događaj Posljednje večere.  Učenik pripovijeda događaj Isusove muke i uskrsnuća.  Učenik izražava uskrsnu radost i čestitanje Uskrsa. |
| **vrlo dobar (4)** | Učenik na temelju biblijskih tekstova navodi kako Isus poziva ljude da budu njegovi prijatelji.  Učenik prepoznaje u Posljednjoj večeri Isusov poziv da se oko njega okupljamo i slavimo spomen njegove ljubavi i žrtve.  Učenik navodi Isusovo uskrsnuće kao događaj pobjede života nad smrću. |
| **odličan (5)** | učenik navodi primjere djelovanja prema ljudima po uzoru na Isusa.  Učenik opisuje Posljednju večeru kao Isusov poziv da se oko njega okupljamo i slavimo spomen njegove ljubavi i žrtve i Isusovo uskrsnuće kao događaj pobjede života nad smrću. |
|  | |

|  |  |
| --- | --- |
| **OŠ KV B.1.3.** Učenik izražava svoju ljubav prema Bogu u zahvaljivanju, molitvi i pjesmi. | |
|  | |
| **dovoljan (2)** | Učenik imenuje Mariju kao Isusovu majku.  Učenik prepoznaje da je Isus Sin Božji.  Učenik uz pomoć izgovara molitvu *Anđele čuvaru* i zna se prekrižiti. |
| **dobar (3)** | Učenik prepričava događaje došašća i Božića.  Učenik opisuje slavlja blagdana u svojoj obitelji i zajednici te izriče jednostavne molitve.  Učenik izražava vjeru da je Isus uvijek s nama kad se okupljamo u njegovo ime.  Učenik svojim riječima prepričava događaj Isusova rođenja.  Učenik prepričava biblijske događaje te riječima i drugim znakovima izražava božićnu poruku radosti i mira. |
| **vrlo dobar (4)** | Učenik u događaju navještenja otkriva Mariju koja Bogu želi služiti.  Učenik u Kristovu rođenju otkriva Božju blizinu i poruku ljudima.  Učenik opisuje došašće i Božić kao vrijeme radosnoga iščekivanja i rođenja Isusa Krista.  Učenik prepoznaje načine kojima ljudi izražavaju svoju vjeru i zahvalnost Bogu: obiteljska molitva, nedjeljna misa, pobožnosti. |
| **odličan (5)** | Učenik navodi načine kojima ljudi izražavaju svoju vjeru i zahvalnost Bogu: obiteljska molitva, nedjeljna misa, pobožnosti.  Konkretnim gestama i djelima izražava radost iščekivanja i rođenja Isusa Krista. |
|  | |
| **OŠ KV C.1.1.** Učenik otkriva da je svaki čovjek Božje stvorenje koje treba poštovati i ljubiti te uočava važnost pomirenja i opraštanja za život u zajednici. | |
|  | |
| **dovoljan (2)** | Učenik na temelju vlastitih iskustava prijateljstva i svađe prepoznaje znakove i potrebu pomirenja i praštanja.  Učenik uz pomoć navodi Isusove riječi o pomirenju iz molitve Oče naš. |
| **dobar (3)** | Učenik pripovijeda da je Bog stvorio svakoga čovjeka iz ljubavi.  Učenik pripovijeda da su ljudi pozvani na međusobno prihvaćanje poštovanje i ljubav.  Učenik navodi radosne i žalosne trenutke iz života i navodi trenutke koji se tiču prijateljstva i svađe.  Učenik opisuje i pokazuje konkretne načine pomirenja i praštanja.  Učenik navodi i opisuje znakove pomirenja i opraštanja. |
| **vrlo dobar (4)** | Učenik prepoznaje primjere o poštovanju i ljubavi iz života svetaca.  Učenik navodi primjer pomirenja i opraštanja u konkretnim situacijama.  Učenik iskazuje poštovanje prema ljudima oko sebe. |
| **odličan (5)** | Učenik navodi primjere o poštovanju i ljubavi iz života svetaca.  Učenik izražava stav poštovanja prema ljudima oko sebe konkretnim gestama poštovanja i pomirenja. |
|  | |
| **OŠ KV C.1.2.** Učenik poštuje pravila dobroga ponašanja u obitelji i razredu, prepoznaje školu kao mjesto susreta zajedništva, radosti i učenja. | |
|  | |
| **dovoljan (2)** | Učenik prepoznaje da pravila dobroga ponašanja vode k zajedništvu.  Učenik prepoznaje razlike između obitelji i razredne zajednice. |
| **dobar (3)** | Učenik predlaže načine ostvarivanja zajedništva.  Učenik navodi pravila dobroga ponašanja koja vode k zajedništvu te se ponaša sukladno dogovorenim pravilima. |
| **vrlo dobar (4)** | Učenik poštuje dogovorena pravila ponašanja u razredu.  Učenik prepoznaje svoje mjesto u razrednoj zajednici.  Učenik navodi razlike između obitelji i razredne zajednice.  Učenik uz poticaj primjenjuje geste lijepoga ponašanja u svom okruženju: molim, izvoli, hvala i oprosti. |
| **odličan (5)** | Učenik aktivno sudjeluje u donošenju pravila dobroga ponašanja  Učenik primjenjuje geste lijepoga ponašanja u svom okruženju: molim, izvoli, hvala i oprosti. |
|  | |
| **OŠ KV D.1.1.** Učenik opisuje Crkvu kao zajednicu Isusovih učenika vjernika u koju se ulazi krštenjem. | |
|  | |
| **dovoljan (2)** | Učenik prepoznaje Crkvu kao zajednicu Isusovih vjernika koja se okuplja na svetoj misi. |
| **dobar (3)** | Učenik opisuje Crkvu kao zajednicu Isusovih vjernika.  Učenik navodi da se vjernici okupljaju na svetoj misi jer su dio crkvene zajednice. |
| **vrlo dobar (4)** | Učenik imenuje bitne zajednice u svom životu.  Učenik opisuje crkvu kao zajednicu u koju se ulazi krštenjem, koja se okuplja na svetoj misi. |
| **odličan (5)** | Učenik konkretnim gestama poštovanja izražava stav da smo pred Bogom svi braća i sestre. |
|  | |
| **OŠ KV D.1.2.** Učenik prepoznaje crkvene blagdane i slavlja te njihovu poruku. | |
|  | |
| **dovoljan (2)** | Učenik prepoznaje crkvene blagdane i slavlja. |
| **dobar (3)** | Učenik imenuje i razlikuje običaje i simbole.  Učenik povezuje običaje i simbole s blagdanima i svetkovinama. |
| **vrlo dobar (4)** | Učenik prepoznaje poruku blagdana, svetkovina i običaja.  Učenik povezuje običaje s biblijskim događajima. |
| **odličan (5)** | Učenik objašnjava poruku blagdana, svetkovina i običaja.  Učenik konkretnim gestama sudjelovanja izražava stav prihvaćanja poruke blagdana, svetkovina i običaja. |
|  | |
| **OŠ KV D.1.3.** Učenik prihvaća i poštuje učenike koji ne pripadaju Katoličkoj Crkvi. | |
|  | |
| **dovoljan (2)** | Učenik prepoznaje osnovne znakove različitosti u svom okruženju (imena, običaji i slavlja). |
| **dobar (3)** | Učenik navodi razlike koje uočava oko sebe (u razredu, školi…).  Učenik navodi primjere uvažavanja i poštivanja drugih u njihovim različitostima. |
| **vrlo dobar (4)** | Učenik uz pomoć imenuje osnovne znakove različitosti u svom okruženju (imena, običaji i slavlja).  Učenik uvažava i poštuje druge u njihovim različitostima. |
| **odličan (5)** | Učenik imenuje i navodi osnovne znakove različitosti u svom okruženju.  Učenik uvažava i poštuje druge u njihovim različitostima i dobrim primjerom potiče i druge. |

**STVARALAČKO IZRAŽAVANJE**

|  |  |
| --- | --- |
| **dovoljan (2)** | Učenik ima poteškoće u oblikovanju misli u rečenici i sadržaju.  Vrlo se teško snalazi u pismenom, glazbenom i likovnom izričaju. Vrlo rijetko ili gotovo nikad ne izlaže vlastite stavove i mišljenje.  Potrebno je stalno ohrabrenje, poticaj i pomoć u komunikaciji s raznovrsnim medijima. |
| **dobar (3)** | Učenik treba dodatni poticaj i ohrabrenje u radu.  Učenik je ponekad nesiguran u sebe i svoje sposobnosti pa slabije sudjeluje u pojedinim aktivnostima.  Djelomično posjeduje osjetljivost za transcendentno.  Potrebno je jače zalaganje u različitim oblicima stvaralačkog izražavanja.  Povremeno i s djelomičnom pažnjom uključuje se u interpretaciju biblijskih tekstova i simbolike.  Samo ponekad i uz poticaj izražava vlastite stavove i mišljenja. |
| **vrlo dobar (4)** | Uz mali poticaj učenik postiže bolje rezultate.  Trudi se postići što bolje rezultate i vrlo je uporan.  Samostalan i korektan u različitim oblicima stvaralaštva.  Aktivno sudjeluje u različitim aktivnostima i oblicima stvaralačkog izražavanja. |
| **odličan (5)** | Učenik je vrlo uspješan u scenskom prikazu biblijskih tekstova.  Učenik je vrlo uspješan u komuniciranju s raznovrsnim medijima.  Učenik posjeduje osjetljivost i otvorenost za transcendentno.  Učenik ima posebne sposobnosti za glazbeni izričaj.  Učenik je uspješan i kreativan u simboličkom izražavanju.  Učenik ima izrazite sposobnosti za likovno izražavanje.  Učenik je kreativan i komunikativan. |

**KULTURA MEĐUSOBNOG KOMUNICIRANJA**

|  |  |
| --- | --- |
| **dovoljan (2)** | Učenik je često nezainteresiran za komunikaciju s okolinom s učiteljicom i ostalim učenicima.  Učenik je introvertiran.  Teško uspostavlja pozitivnu verbalno i neverbalnu komunikaciju s učiteljicom i ostalim učenicima.  Ponekad ulazi u sukobe i često ih rješava na negativan način. |
| **dobar (3)** | Učenik je nesklon izricanju vlastitih mišljenja i stavova.  Učenika treba poticati na pozitivnu, verbalno i neverbalnu komunikaciju.  Kod učenika treba razvijati pozitivan odnos prema radu i zalaganju na vjeronaučnom susretu.  Potrebno je raditi na kulturi slušanja i nenasilnog rješavanja sukoba. |
| **vrlo dobar (4)** | Učenik svoje mišljenje izražava korektno.  Ponekad treba poticaj za suradnju, razgovor i razumijevanje drugih.  Učenik rado pomaže drugima.  Učenik ima korektan odnos prema sudionicima nastavnog procesa.  Učenik vrlo lijepo surađuje s učiteljicom i učenicima. |
| **odličan (5)** | Aktivno sluša, ima razvijene vlastite stavove i predodžbe. Tolerantan je i poštuje različita mišljenja.  Uzornim ponašanjem vrlo pozitivno djeluje na ostale učenike.  Učenik je otvoren za suradnju, razgovor i razumijevanje.  Rado i s ljubavlju pomaže drugima.  Kod učenika je izražena spremnost življenja po vjeri.  Svoje mišljenje izražava korektno i s poštovanjem prema drugima.  Učenik uvažava druge i prihvaća njihove ideje. |

U ocjenu iz Kulture međusobnog komuniciranja ulazi i odnos prema ostalim učenicima i djelatnicima u školi te poštivanje Kućnog reda škole.